CELEX: 32010D0165
Language: et
Date: 2010-03-18 00:00:00
Title: 2010/165/: Komisjoni otsus, 18. märts 2010 , standardile EN ISO 4869-4: 2000 Akustika. Kuulmiskaitsevahendid. Osa 4: Heli taastavate kõrvaklappide erinevate müratasandite mürasurve mõõtmine (ISO/TR 4869-4: 1998) osutava viite väljajätmise kohta vastavalt nõukogu direktiivile 89/686/EMÜ (teatavaks tehtud numbri K(2010) 1599 all) EMPs kohaldatav tekst

19.3.2010   
            
            
               ET
            
            
               Euroopa Liidu Teataja
            
            
               L 69/20
            
         KOMISJONI OTSUS,
   18. märts 2010,
   standardile EN ISO 4869-4: 2000 „Akustika. Kuulmiskaitsevahendid. Osa 4: Heli taastavate kõrvaklappide erinevate müratasandite mürasurve mõõtmine (ISO/TR 4869-4: 1998)” osutava viite väljajätmise kohta vastavalt nõukogu direktiivile 89/686/EMÜ
   (teatavaks tehtud numbri K(2010) 1599 all)
   (EMPs kohaldatav tekst)
   (2010/165/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta, (1) eriti selle artikli 6 lõiget 1,
   võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust
   ning arvestades järgmist:
   
               (1)
            
            
               Euroopa Standardikomitee võttis 2000. aasta aprillis vastu Euroopa standardi EN ISO 4869-4: 2000 „Akustika. Kuulmiskaitsevahendid. Osa 4: Heli taastavate kõrvaklappide erinevate müratasandite mürasurve mõõtmine (ISO/TR 4869-4: 1998)”. Viide sellele avaldati esimest korda Euroopa Liidu Teatajas6. oktoobril 2005 (3).
            
         
               (2)
            
            
               Saksamaa esitas standardi EN ISO 4869-4: 2000 kohta ametliku vastuväite.
            
         
               (3)
            
            
               Vastuväite põhjuseks oli, et standard EN ISO 4869-4: 2000 ei vasta direktiivi 89/686/EMÜ II lisas sätestatud nõuetele, sest helitasemega kohalduvate, mürasummutavate kõrvaklappide katsemeetod, mida selles standardis kirjeldatakse, kaldub katsetatud kuulmiskaitsevahendi tõhusust üle hindama; mõõtmise tulemused ei iseloomusta representatiivselt kasutaja kokkupuudet müraga ega ole korratavad.
            
         
               (4)
            
            
               Komisjon kontrollis standardit EN ISO 4869-4: 2000 ja jõudis järeldusele, et kõnealune standard ei vasta direktiivi 89/686/EMÜ II lisa punktides 1.1.2.1 ja 3.5 sätestatud tervisekaitse ja ohutuse põhinõuetele.
            
         
               (5)
            
            
               Seetõttu tuleks Euroopa Liidu Teataja ühtlustatud standardite loetelust välja jätta viide standardile EN ISO 4869-4: 2000. Sellest omakorda tuleneb, et vastavus asjaomasele riiklikule standardile, millega võetakse üle ühtlustatud standard EN ISO 4869-4: 2000, ei luba enam oletada vastavust direktiivis 89/686/EMÜ sätestatud tervishoiu ja ohutuse põhinõuetele,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teatajas avaldatud ühtlustatud standardite loetelust jäetakse välja viide standardile EN ISO 4869-4: 2000 „Akustika. Kuulmiskaitsevahendid. Osa 4: Heli taastavate kõrvaklappide erinevate müratasandite mürasurve mõõtmine (ISO/TR 4869-4: 1998)”.
   Artikkel 2
   Käesolev otsus on adresseeritud liikmesriikidele.
   
      Brüssel, 18. märts 2010
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 399, 30.12.1989, lk 18.
   
      (2)  EÜT L 204, 21.7.1998, lk 37.
   
      (3)  ELT C 247, 6.10.2005, lk 2.